Lav et referat af nedenstående tekst:

Tekst:
Udover en podieplads er ambitionerne klare for Stine Rex. Hun samler nemlig under sin deltagelse i løbet ind til Legeheltene, som underholder indlagte børn med leg og sjov. Forud for løbet var der sommerfugle i maven, og kroppen dirrede af spænding. 246 kilometer venter - Sådan forberedte nordjysk ultraløber sig Minutiøs træning, jernvilje, søvn og ikke mindst en streng diæt. Førnævnte er altsammen noget, der kan forbindes med livet som elitesportsudøver. Og sådan en er aalborgensiske Stine Rex i høj grad. Endda en voldsomt dedikeret en af slagsen. Til trods for det havde hun en lidt usædvanlig forberedelse til Spartathlon, der finder sted i Athen og har start fredag morgen. For hvordan gør man sig klar til at tilbagelægge intet mindre end 246 kilometer i Grækenland. For Stine Rex var svaret en tur på McDonald's, og her stod den blandt andet på sodavand og cheeseburgers. - Det smager godt, og så har jeg tidligere prøvet at spise det inden nogle løb, og det fungerede rigtig godt, fortalte hun. Fuldkommen parat Kalorierne fra McDonald's-maden skal ultraløberen da nok også få forbrændt i en fart. Hun kan nemlig se frem til en masse timer i løbeskoene. Stine Rex og familien ankom onsdag til den græske hovedstad. Torsdag blev brugt på lidt sightseeing, og ellers har familien bare slappet af. Da TV2 Nord talte med løbefænomenet 11 timer før startskuddet, var hun parat til at snøre skoene med det samme. - Jeg kan næsten ikke blive mere klar. Hvis de (red. arrangørerne) spurgte, om vi skulle af sted nu, så var jeg klar med det samme, sagde hun. Udgik sidst Nervøsiteten var dog så småt begyndt at indtræffe sig. Sidste gang ultraløberen deltog i konkurrencen, måtte hun udgå, eftersom hun ikke havde fået fyldt depoterne godt nok op med mad og drikke. - Jeg er lidt mere nervøs, end jeg plejer at være. Det var mega øv at udgå sidst, lød det fra Stine Rex. Hun er tidligere blevet nummer fire i løbet, og den placering håber hun nu at veksle om til en podieplads. Motivationen mangler i hvert fald ikke noget. Med sig i tankerne har hun nemlig de syge børn på Aalborg Universitetshospital og deres venner, Legeheltene – som Stine Rex netop er blevet ambassadør for. Undervejs i løbet samler hun penge ind til dem.

Referat:
Fredag morgen gik starten i verdens måske hårdeste ultraløb Spartathlon, hvor Stine Rex deltager. Løbet strækker sig over 246 km og foregår i Athen.